เรื่องร้องเรียน: แจ้งเรื่องจอดรถและวางของกีดขวางจราจร ซึ่งเคยแจ้งกับทางตำจราจร ก็ไม่มีความคืบหน้าใดๆ ทั้งสิ้น ยังทำเป็นปกติ อีกทั้งยังมีพฤติกรรมข่มขู่ นำขยะมาโยนใส่บ้าน
การดำเนินการของเจ้าหน้าที่: สำนักงานเขตบางพลัดได้ตรวจสอบเหตุร้องเรียนการตั้งวางของกีดขวางทางสัญจรแล้ว ได้ประสานเจ้าของร้านให้ดำเนินการแก้ไข เคลื่อนย้ายสิ่งของออกจากบริเวณที่ได้รับการร้องเรียน ซึ่งเจ้าของร้านได้ขอเวลาเคลื่อนย้าย 3 วัน นับจากวันที่เจ้าหน้าที่แจ้ง และเจ้าหน้าที่จะได้ติดตามตรวจสอบการแก้ไขต่อไปเมื่อครบกำหนด
ความเห็นของผู้แจ้ง: อยู่ กรุงเทพ มาตั้งแต่เกิด สี่สิบกว่าปี เป็นครั้งแรกในชีวิต ที่ได้การช่วยเหลือจัดการ ได้อย่างจริงจัง และเป็นรูปธรรมที่ชัดเจน เร็วมากที่สุด ได้รับการตอบสนองดีที่สุด   ทีมงานเจ้าหน้าที่ทำได้ดีมากที่สุด ขอบคุณกราบขอบพระคุณ เจ้าหน้าที่ เสียสละเวลามาแก้ไขจัดการปัญหาเหล่านี้ ขอบคุณมากครับ
พื้นที่: แขวงบางยี่ขัน เขตบางพลัด กรุงเทพมหานคร